Heeßel (Zeven) - Wikipedia

# Heeßel (Zeven)

### Vun Wikipedia

Wapen/Flagg | Koort
--- | ---

Basisdaten

  Bundsland: Neddersassen
  Landkreis: Rodenborg (Wümm)
  Samtgemeen: Zeven

Flach: | 82,30 km²
Inwahners: | 4.826 (31. Dezember 2006)
Inwahnerdicht: | 58,6 Inwahners pro km²
Hööch: | 19 m över NN
Postleettall: | 27404
Vörwahl: | 04281, 04287
Geograafsche Laag: | 53° 19′ N, 9° 19′ O
Gemeenslötel: | 03 3 57 021
Öörd in de Gemeen: | 9
Börgermeester: | Gerhard Holsten (CDU)
Websteed: | www.heeslingen.de/

Heeßel is en Oord un Gemeen in de Samtgemeen Zeven in’n Landkreis Rodenborg (Wümm) mit ungefäähr 4800 Inwahners. Neven Heeßel sülvst höört wietere acht Oortsdelen to de Gemeen.

## [Ännern] Geografie

Heeßel liggt ungefäähr fief Kilometer in Oosten vun Zeven twüschen de Samtgemenen Sürsen in’n Noorden un Sittens in’n Süüdosten. In’n Westen sluut sik de Gemenen Zeven un Elsdörp an un in’n Noordoosten grenzt Heeßel an de Gemeen Ohlers in’n Landkreis Stood.

Dör Heeßel lööpt de an disse Steed noch teemlich lütte Stroom Oost. Dat Dörp liggt in en Landschap, de groff to de Harsfelder Geest rekent warrt un dör dat Oostdaal prägt is. De schöne Landschap sülvst laadt to Spazeergäng un Radtouren in. Ünnerhalf vun de Kark in Heeßel liggt in’t Oostdaal de „Hollengrund“, de an mehrere Wannerweeg anslaten is, de en poor mol de Oost krüüzt. De Stroom sülvst warrt geern vun Kanuföhrers för jemehr Hobby nütt.

## [Ännern] Geologie

En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

## [Ännern] Historie

Heeßel is mehr as 1.000 Johr oolt. An dissen Oort weer 961 en Froonsklooster grünnt. De Kark is in’n fröhromaansch Stil ut Feldstenen boot un is in’n Ilv-Werser-Ruum de öllste Kark vun disse Oort.

## [Ännern] Politik

### [Ännern] Oortsdelen

- Boitzen
- Freyersen
- Heeßel
- Meins
- Sassenholt
- Steddörp
- Weertzen
- Wens
- Wiersdörp

### [Ännern] Gemeenraat

De Gemeenraat vun Heeßel sett sik mit den Börgermeester ut 15 Lüüd tohopen. De letzte Kommunalwahl weer 2006

Partei | 2006
CDU | 12
SPD | 3

### [Ännern] Börgermeester

De Börgermeester warrt vun de CDU stellt. Dat is Gerhard Holsten.

### [Ännern] Wapen

Dat Wapenschild is blau. Dorop is en sülvern mit den Toorn na links stellte perspektivisch wieste Kark över en schraaglinks liggend golden Ekenblatt mit twee Eckern to sehn. Een wiest na baven, de annere na ünnen. (links in’n heraldischen Sinn, ut se Sicht vun’n Schilddreger)

## [Ännern] Verkehr

Heeßel liggt afsiets vun de groten Verkehrsverbinnen. Över de L 124 kummt man vun Heeßel ut na Zeven, wo Ansluss an de B 71 besteiht. Dorhen föhrt ok de L 142, de Sittens mit Zeven verbinnen deit un dorbi dör Weertzen un Wiersdörp löpt.

Dör dat Gemeenrebeet löpt ok de Radfeernweg Hamborg-Bremen.

## [Ännern] Kultur un Inrichten

### [Ännern] Bowark

En schöön Bowark is dat Bördenheimathuus Heeßel. Dat is en Neddersassenhuus, wo mehr as 800 Saken ut de büerlich Kultur un dat ländlich Handwark utstellt sünd. Mitünner warrt ok Sünnerutstellen wiest.

### [Ännern] Sport un Verenen

Dat Dörp is dör dat Leven in’n Sportvereen prägt, de eenige Breedensportoorden anbeden deit. Wietere Tohopensluten sünd de freewillig Füerwehr un de Dörpsjöögd, un nich toletzt ok de Heimat- un Föddergemeenschap Heeßeler Böörd, de sik all mit Aktivitäten in de Dörpsgemeenschap inbringen doot.

## [Ännern] Websteden

- Gemeen Heeßel (in de Samtgemeen Zeven)

Städer un Gemenen in den Landkreis Rodenborg (Wümm)

Ahusen | Alfs | Annerlingen | Basdaal | Bötersen | Bootel | Breddörp | Bremervöör | Brookel | Büls | Deins | Eversdörp | Elsdörp | Farven | Fintel | Gnarrenborg | Groot Meckels | Jeem | Homersen | Hassendörp | Heeßel | Hellweeg | Helsch | Heemsbünnen | Hemslingen | Hepst | Hipst | Horß | Kalf | Karktimk | Karkwals | Lütt Meckels | Lauenbrüch | Lengenbossel | Oerel | Oostereis | Reeßum | Rhaar | Rodenborg (Wümm) | Sandbossel | Scheeßl | Seedörp | Sürsen | Sittens | Söttmer | Stemmen | Tarms | Tiss | Vahlde | Vierden | Visselhöövd | Vörwark | Westertimk | Westerwals | Wilst | Woonst | Zeven

Vun „http://nds.wikipedia.org../../../h/e/e/Hee%C3%9Fel_%28Zeven%29_023e.html“

Kategorien: Gemeen | Oort | Landkreis Rodenborg (Wümm)

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- Esperanto
- Nederlands
- Русский